**Albertirsa Város Önkormányzatának Képviselő-testülete**

**pályázatot hirdet**

**a Lurkó Bölcsőde magasabb vezető/intézményvezetői beosztás ellátására.**

**1. A közalkalmazotti jogviszony időtartama:** határozatlan idejű közalkalmazotti jogviszony. A magasabb vezetői megbízás annak adható, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

**2. Foglalkoztatás jellege:** teljes munkaidő

**3. A vezetői megbízás időtartama:** a vezetői megbízás határozott időre, 2017. október 1-jétől 2022. szeptember 30-ig szól.

**4. A munkavégzés helye:** Pest megye, 2730. Albertirsa, Baba u. 2.

**5. A beosztáshoz tartozó, illetve a vezetői megbízással járó lényeges feladatok:**

Az intézményben a szakmai munka feltételeinek előkészítése, megszervezése, a szakszerű és törvényes működés biztosítása. Felelős az intézmény szabályszerű működéséért. Gyakorolja a munkáltatói jogokat. Kidolgozza és elkészíti a jogszabályokban és a fenntartó által előírt szabályzatokat, terveket, szakmai programot. Elkészíti az intézmény éves költségvetését, gondoskodik annak végrehajtásáról.

**6. Illetmény és juttatások:** az illetmény megállapítására és a juttatásokra a „Közalkalmazottak jogállásáról szóló” 1992. évi XXXIII. törvény rendelkezései az irányadók.

**7. Pályázati feltételek:**

- a 15/1998. (IV. 30.) NM rendelet 2. számú melléklet I. rész I/2. pont A) alpontjában előírt felsőfokú képesítés,

- legalább 5 év felsőfokú végzettséget vagy felsőfokú szakmai képesítést igénylő szakmai gyakorlat,

- vagyonnyilatkozat tételi eljárás lefolytatása,

- magyar állampolgárság,

- büntetlen előélet,

- cselekvőképesség.

**8. Pályázat részeként benyújtandó iratok, igazolások:**

- részletes szakmai önéletrajz,

- közalkalmazotti jogviszony létesítése esetén 90 napnál nem régebbi hatósági erkölcsi bizonyítvány,

- szakképzettségeket, végzettségeket igazoló okiratok egyszerű másolata (az eredeti okirat bemutatása a bizottsági meghallgatás alkalmával kötelező)

- az intézmény vezetésére vonatkozó szakmai program, szakmai helyzetelemzésre épülő fejlesztési elképzelésekkel,

- a pályázó nyilatkozata arról, hogy

- a pályázati eljárásban résztvevők a pályázati anyagát megismerhetik,

- a pályázati anyagban foglalt személyes adatainak a pályázati eljárással összefüggő kezeléséhez hozzájárul,

- a közalkalmazottak jogállásáról szóló 1992. évi XXXIII. törvénynek (Kjt.) a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 3/A. §-a szerint nem áll cselekvőképességet kizáró vagy korlátozó gondnokság alatt,

- a gyermekek védelméről és a gyámügyi igazgatásról szóló 1997. évi XXXI. törvény 15. §-ának (8) bekezdésében meghatározott kizáró ok vele szemben nem áll fenn,

 **- nyilatkozat arról, hogy a pályázatának elbírálását zárt ülésen kéri-e.**

**9. A pályázat benyújtásának határideje:** **2017. 07. 15.**

A pályázati kiírással kapcsolatosan további információt Fazekas László polgármester nyújt, a 06/53/570-053 telefonszámon.

**10. A pályázatok benyújtásának módja:**

- postai úton, két példányban ( 1 eredeti, 1 másolati példány – kötés nélkül) a pályázatnak Albertirsa Város Önkormányzat Polgármestere részére történő megküldésével (2730. Albertirsa, Irsay Károly u. 2. ) a borítékon feltűntetve a pályázati adatbázisban szereplő azonosító számot: 01- 2023/2017. és a munkakör megnevezését: „INTÉZMÉNYVEZETŐ”.

- elektronikusan, az eredeti példánnyal megegyező tartalommal – ugyancsak a 9. pontban rögzített határidőn belül – a jegyzo@albertirsa.hu címre.

- személyesen, Fazekas László polgármester (Pest Megye) 2730 Albertirsa, Irsay Károly u. 2.

**11. A pályázat elbírálásának módja, rendje:**

A véleményező bizottság által személyes meghallgatást követően a Képviselő-testület dönt a pályázat nyerteséről.

A pályázat kiírója fenntartja a jogot, hogy a pályázatot visszavonja vagy indoklás nélkül eredménytelennek nyilvánítsa.

**12. A pályázat elbírálásának határideje:** **2017. 08. 31.**

**13. A pályázati kiírás közzétételének helye, ideje:**

- A KÖZIGÁLLÁS publikálási időpontja: 2017. 06. 09.

- [www.albertirsa.hu](http://www.albertirsa.hu) – 2017. 06. 09.